Mare parte dintre americani se întreabă de ce toate aceste arme sofisticate rămân nefolosite, mai ales că liderul nord-coreean, Kim Jong-Un, avansează pe drumul său către îndeplinirea unui vis: acela de a construi o armă nucleară capabilă să lovească Statele Unite ale Americii.  „Data viitoare când Coreea de Nord va lansa o rachetă, în special una care să traverseze teritoriul aliatului nostru, Japonia, sper să o doborâm, transmițând nord-coreenilor, dar și altor oameni, precum japonezii, că pot conta pe noi”, a declarat congresmanul Dana Rohrabacher în fața legiuitorilor americani în cursul acestei săptămâni.  „Dacă nu demonstrăm că putem folosi forța, nu există niciun motiv pentru care ei să creadă că o vom face”, a continuat aceasta, potrivit YahooNews.  Comandamentul american din Pacific a confirmat că racheta lansată vineri a fost una de rază intermediară.